Blogiñ zo mat, met komz a zo tad !    Setu  marse petra zo kaoz e krogan en-dro get ma abadenn Filaj Global àr RMS, un abadenn e brezhoneg a vo bremañ skignet dar chentañ ha trede mercher ag ar miz etre 7 eur hag 8 eur da noz (evel e-raok), hag adskignet ma m eus soñj mat ar sadorn da heul pep abadenn, etre 2 eur ha 3 eur denderv.  Enni e vo komzet evel e-raok ag an natur, evel e-raok e vo moaien dizoleiñ pinvidigezh ar cheriaoueg, sonerezh vo a-barzh; klask a rin ivez gober muioch a draoù a chell interesiñ ar vugale, evel ur rubrikenn  dizoleiñ ar bed.  Tout an traoù-se e brezhoneg. Dam soñj emañ posupl selaou doch an dra-se dre internet àr lechienn ar radio:    http://radiomorbihansud.fr/site/index.html    ... met non ket choazh daet da benn. A-du-rall e bro an Alre eo 89.6 ar frekañs.    Pezh zo neus ket nemet an abadenn-mañ e brezhoneg àr RMS... klevet e vez ma mouezh àr RBG (Radio Bro Gwened) ivez, er rubrikenn natur.    Er radio-se eh eus muioch a vrezhoneg, avat, hag ur labour mil a-bouez a raont... Met RMS a vehe kontant da zegemer un abadenn arall e brezhoneg, neuze ma faot deoch kemer ho lañs ha krogiñ da gomz brezhoneg er radio, krogit a-barzh !!